Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael tegi täppismürsurünnaku Süüria armeeposti vastu,
kui Iisraeli-poolsel Golanil plahvatas üks Süüria mürsk.
Vene välisminister: USA, Prantsusmaa ja Inglismaa rünnak Süüria rajatistele
võttis Venemaalt igasuguse moraalse kohuse
viivitada S-300 õhutõrjesüsteemide toimetamisega oma Süüria liitlasele.
Intervjuus Iisraeli Kanal 10-le
kinnitas Saksa kantsler Merkel Berliini positsiooni,
mille järgi tuumaleping Iraaniga, vaatamata ebatäiuslikkusele,
on parem, kui lepingut poleks.
Eile õhtul plahvatas Iisraeli Golanil,
Süüria linna Quneitra lähedal piiritarast idas mürsk.
Vigastusi ja purustusi polnud.
Iisraeli kaitseametnike sõnul oli ilmselt tegu eksliku tulega,
mis lähtus lahinguist islamimilitantide ja režiimi vahel.
Siiski tegi Iisraeli armee täppismürsurünnaku
Süüria armeeposti vastu, kust mürsk lähtus.
IDF esindusest korrati,
et Süüria režiimi peetakse vastutavaks selle territooriumil toimuva eest
ega sallita ühtki katset kahjustada Iisraeli riigi suveräänsust
või kodanike julgeolekut.
Süüria armeelt ei õnnestunud kommentaari saada.
Damaskuses kuulutas Süüria president Assad
kohtumisel Iraani välisministri poliitsuhete vanemabi Ansariga,
et USA, Prantsusmaa ja Inglismaa rünnak tema armeerajatiste vastu
ei peata Damaskuse jõupingutusi
juurida välja Süürias tegutsevad terrorirühmitused.
Assad rõhutas, et Süüria armee jätkab edukaid pealetunge,
kuni taastatakse kontroll kogu Süüria territooriumil.
Iraani välisministri abi mõistis ka hukka
USA, Inglismaa ja Prantsusmaa "agressiooni",
väites et erinevalt süüdistusest keemiarelva kasutamise kohta
oli rünnaku tegelikuks motiiviks
Süüria armee ja selle liitlaste võidud terrorirühmituste vastu.
Kohtumisel keskenduti koostöö ja koordineerimise säilitamisele
Damaskuse ja Teherani vahel seoses ponnistustega
juurida välja kõik Süürias tegutsevad ekstremistlikud ja väliselemendid.
Vene välisminister Lavrov kinnitas,
et USA, Prantsusmaa ja Inglismaa rünnak Süüria rajatistele
võttis Venemaalt igasuguse moraalse kohuse
viivitada S-300 õhutõrjesüsteemide toimetamisega oma Süüria liitlasele.
Venemaa otsus kaaluda Süüriale S-300 õhutõrjesüsteemide saatmist
sündis pärast seda,
kui USA, Prantsusmaa ja Inglismaa tulistasid eelmine nädal 105 raketti
kättemaksuks valitsusvägede väidetava raketirünnaku eest
mässuliste aladele Damasksuse kandis.
Armeeanalüütikute väitel parandaks S-300 õhutõrjesüsteem
Venemaa võimet kontrollida Süüria õhuruumi,
kus Moskva väed toetavad president Assadi valitsust.
Võimalik, et tahetakse ka ära hoida Lääne edasisi sõjalisi aktsioone.
Jeruusalemm näeb seda ka hoiatusena Iisraelile
mitte minna rünnakutes Assadi režiimi ja Iraani vastu liiga kaugele.
Lisaks teatasid raportid Venemaalt,
et Iisrael võib püüda hävitada süsteemi kohe,
kui see Süüriasse jõuab, et seda töökorda ei saadaks.
See aga viiks Iisraeli otsese konfrontatsioonini Venemaaga.
Hiina pealinnas Pekingis teatas Vene välisminister Lavrov
Hiina kolleegiga koostöölepingust Moskva ja Pekingi vahel
blokeerida Washingtoni katsed saboteerida Iraani tuumalepingut.
Pärast kohtumist Hiina esidiplomaadi Wang Yiga rõhutas Lavrov,
et lepingu revideerimine on vastuvõetamatu,
kuna see formuleeriti ja sõlmiti
ÜRO Julgeolekunõukogu alaliste liikmete poolt.
Meil on Hiinaga ühine positsioon.
Dokumendi kiitis heaks kõrgeim võimalik organ,
mis vastutab globaalse julgeoleku eest ehk ÜRO Julgeolekunõukogu.
Selliste lepingute revideerimine on vastuvõetamatu.
See oleks katse revideerida
üht rahvusvahelise diplomaatia viimase aja suurimat saavutust.
Teeme Hiina Rahvavabariigiga kõik, et sellele vastu panna
ja mitte lubada sellise ohtliku olukorra arenemist.
Teade idast tuli Prantsuse presidendi Macroni ametivisiidi ajal USAsse,
mida peetakse Prantsuse juhi ponnistuseks
veenda oma USA kolleegi Trumpi 2015. a tuumalepingut säilitama.
Hetkel New Yorgis viibiv Iraani välisminister Zarif
ütles Välissuhete Nõukogus,
et Teheran ei aktsepteeri mingeid muudatusi
ja tuumalepingu säilimise väljavaated
on Trumpi valitsuse lähenemise valguses viletsad.
Püüan käivitada protsessi, et säiliks mingi lootus.
Ei saa ju protsessi niisama peatada
või mitte osaleda läbikukkumise kartuses.
Vaja on vähemalt mingit edulootust,
et see protsess käima läheks.
Ma ei usu, et antud olukorras,
praeguse valitsuse tooni ja lähenemise juures Washingtonis
eriti lootust oleks.
President Trump määras 12. mai tähtajaks Euroopa liitlastele,
sh Pariisile, Londonile ja Berliinile, tuumalepingu vigade parandamiseks.
Trump nõuab, et leping piiraks
ka Iraani tuumapead kanda suutvate ballistiliste rakettide programmi
ja Teherani agressiivset poliitikat kaootilises Lähis-Idas.
Prantsusmaa, Suurbritannia ja Saksamaa
kohtasid aga ELis takistusi,
kui püüdsid kehtestada uusi, Washingtoni rahuldavaid sanktsioone.
Intervjuus Iisraeli Kanal 10-le
kinnitas Saksa kantsler Angela Merkel Berliini positsiooni,
mille järgi tuumaleping Iraaniga, vaatamata oma ebatäiuslikkusele,
on parem, kui lepingut poleks.
Peaminister Netanyahu usub,
et tuumaleping Iraaniga ei too Iisraeli soovitavat julgeolekut
ja meie usume, et on parem, kui see leping on olemas,
isegi kui see pole täiuslik, kui et üldse lepingut poleks.
Jätkame vastavaid arutelusid,
kuid Saksamaa püüab kõigiti tagada, et lepingut respekteeritakse.
See ei lahenda kõiki probleeme -
Iraani ballistiliste rakettide programm on väga murettekitav,
ja seepärast peame kõnelusi Inglismaa, Prantsusmaa ja USAga,
kuidas selles vallas edu saavutada.
Jeruusalemmas kordas peaminister Netanyahu
muret tuumalepingu suhtes, rõhutades samas, et Iisrael ei luba
oma hävingut taotlevail režiimidel tuumarelvi hankida.
Iisrael ei luba meie hävingut taotlevatel režiimidel
tuumarelva hankida.
Seepärast olime resoluutselt Iraani lepingu vastu,
kuna see avab Iraanile vaba tee tuumaarsenali juurde.
See lubab mõne aastaga piiramatut uraanirikastamist,
mis on põhikoostisosa tuumapommide,
mitte millegi muu tootmiseks.
Lisaks ei tegele see ballistiliste rakettidega,
mis suudavad selle relva paljudesse riikidesse kanda.
Seepärast tuleb leping kas täiesti ümber teha või tühistada.
Netanyahu kõneles Jeruusalemmas diplomaatide pidulikul kogunemisel,
kus osalesid ka suursaadikud
Iraani tuumalepingu allkirjastanud riikidest USAst, Venemaalt, Hiinast,
Prantsusmaalt, Inglismaalt ja Saksamaalt.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri